Zonta je v Formuli 1 debitiral pri moštvu BAR v sezoni 1999, ko je dosegel najboljšo uvrstitev sezone z osmim mestom na Veliki nagradi Evrope. V sezoni 2000 je dosegel edine tri uvrstitve v točke v svoji karieri, šesta mesta na Velikih nagradah Avstralije, Italije in ZDA. V sezoni 2001 je bil testni in nadomestni voznik pri moštvu Jordan, kjer je na dveh dirkah zamenjal Heinza-Haralda Frentzna in bil blizu točk s sedmim mestom na Veliki nagradi Kanade.